बलवे से निपटने की रिहर्सल में पुलिस ने छोड़े आंसू गैस के गोले
उज्जैन | नागझिरी स्थित डीआरपी लाईन में शुक्रवार सुबह बलवे से निपटने की रिहर्सल (मॉकड्रिल) हुई। पुलिस ने लाठियां भांजी और आंसू गैस के गोले छोड़े। योजनाबद्ध तरीके से रिहर्सल की गई। पुलिस लाइन में लाठियां चली, पत्थर फेंके गए आमजन बने पुलिस के जवान आपस में भिड़ गए। घटना देख पुलिस जवान स्थिति नियंत्रण में करने के लिए लाठियां भांजी और आंसू गैस के गोले छोड़कर भीड़ को तितर बितर किया। पुलिस जवान नियंत्रण के लिए दंगाइयों पर टूट पड़े। पुलिस की रिहर्सल देखने के लिए लोगों की भीड़ लग गई। एसपी एमएस वर्मा ने बताया शांति और कानून व्यवस्था बनाए रखने के लिए पुलिस जवानों को तैयार करने के उद्देश्य से इस तरह की रिहर्सल की जाती है।
hin_Deva hin_Deva